Ξεκινήστε τη συζήτηση με τον γιατρό σας σχετικά με τις συνταγές 60 ημερών

**Σχέδιο Φαρμακευτικών Παροχών (PBS) και Συνταγές 60 Ημερών**

Το Σχέδιο Φαρμακευτικών Παροχών (PBS) είναι ένα πρόγραμμα της Αυστραλιανής Κυβέρνησης που επιδοτεί περισσότερα από 900 συνταγογραφούμενα φάρμακα, για να καταστήσει τις τιμές αναγκαίων φαρμάκων πιο προσιτές, μειώνοντας έτσι σημαντικά τις δαπάνες σας για υγειονομική περίθαλψη.

**Τι είναι οι συνταγές 60 ημερών;**

Σχεδόν 300 φάρμακα PBS είναι τώρα διαθέσιμα για συνταγές 60 ημερών. Εάν έχετε μια σταθερή, χρόνια ιατρική πάθηση, θα μπορείτε να προμηθεύεστε το φάρμακό σας για 60 ημέρες με μία μόνο συνταγή. Τα οφέλη περιλαμβάνουν:

* Λιγότερες διαδρομές στο φαρμακείο.
* Εξοικονόμηση χρόνου και χρημάτων.

**Αυτός ο οδηγός αποσκοπεί να σας βοηθήσει με πρακτικές συμβουλές και τρόπους να ξεκινήσετε μια συζήτηση, ώστε να μπορείτε να μιλήσετε στον γιατρό σας με αυτοπεποίθηση σχετικά με τις συνταγές 60 ημερών. Ας το αναλύσουμε αυτό μαζί.**

**Αρχίζοντας τη συνομιλία με τον γιατρό σας**

Η συνομιλία για συνταγές μπορεί να φαντάζει δύσκολη, αλλά δεν χρειάζεται να τη φοβάστε. Ο γιατρός σας είναι στη διάθεσή σας για να σας υποστηρίζει. Κάνοντας τις σωστές ερωτήσεις και ερευνώντας επιλογές όπως για συνταγές 60 ημερών, μπορείτε να ελέγχετε τη φροντίδα της υγείας σας και να κάνετε ενημερωμένες επιλογές.

Ξεκινήστε τη συζήτηση με τον γιατρό σας σήμερα για να απολαύσετε τα οφέλη φαρμάκων που είναι πιο οικονομικά και προσιτά.

Ακολουθούν μερικές συμβουλές για να σας βοηθήσουν να ξεκινήσετε αυτή τη συζήτηση κατά τη διάρκεια του επόμενου τακτικού σας ραντεβού:

* **Ρωτήστε τον γιατρό σας** σχετικά με τις συνταγές 60 ημερών και συζητήστε πώς μπορεί να σας βοηθήσουν.
* **Ετοιμάστε τις ερωτήσεις σας** εκ των προτέρων. Σκεφτείτε να ρωτήσετε αν πληροίτε τις προϋποθέσεις, ποιες είναι οι διαθέσιμες επιλογές γενόσημων φαρμάκων, ή πώς ισχύει το Δίχτυ Ασφαλείας PBS στην περίπτωσή σας.
* **Φέρτε μια λίστα με τα τωρινά σας φάρμακα** για να βοηθήσετε τον γιατρό ή τον φαρμακοποιό σας να επανεξετάσει αποτελεσματικά το πρόγραμμα θεραπείας σας.

*Μπορούμε να μιλήσουμε για το πώς να προμηθεύομαι τα φάρμακά μου σε πιο οικονομική τιμή;*

*Είναι τα φάρμακα που χρειάζομαι διαθέσιμα για συνταγή 60 ημερών; Και είμαι δικαιούχος;*

**Βασικά θέματα για συζήτηση**

**1. Συνταγές 60 ημερών**

Πολλά φάρμακα διατίθενται για συνταγές 60 ημερών. Ρωτήστε τον γιατρό σας εάν το φάρμακό σας περιλαμβάνεται στη λίστα.

**Οφέλη από συνταγές 60 ημερών:**

* Λιγότερες διαδρομές στο φαρμακείο.
* Μειωμένο κόστος με την πάροδο του χρόνου.

**Συμβουλή:** Εάν λαμβάνετε συνταγές 60 ημερών, υπενθυμίστε ευγενικά στον γιατρό σας να τις συνεχίσει.

*Διατίθεται για συνταγή 60 ημερών αυτό το φάρμακο που συνταγογραφείτε τώρα;*

*Έχω λάβει συνταγές 60 ημερών για το φάρμακο αυτό. Μπορώ να συνεχίσω να λαμβάνω συνταγή 60 ημερών;*

**2. Σχέδιο Φαρμακευτικών Παροχών (PBS)**

Το PBS βοηθά στη μείωση του κόστους των φαρμάκων. Ρωτήστε τον γιατρό σας εάν υπάρχουν φθηνότερες εναλλακτικές λύσεις, όπως τα γενόσημα φάρμακα.

*Υπάρχει γενόσημο γι’ αυτό το φάρμακο που περιλαμβάνεται στο PBS;*

**Μιλήστε στον φαρμακοποιό σας σχετικά με άλλους τρόπους εξοικονόμησης για τα φάρμακά σας**

**3. Δίχτυ Ασφαλείας PBS**

Μόλις ξοδέψετε εσείς ή η οικογένειά σας $1.694,00 για φάρμακα PBS σε ένα ημερολογιακό έτος, μπορεί να πληροίτε τις προϋποθέσεις για το Δίχτυ Ασφαλείας PBS, το οποίο μειώνει περαιτέρω το κόστος. Για κατόχους κάρτας εκπτώσεων, το όριο είναι $277,20 για το 2025.

Για περισσότερες λεπτομέρειες, επισκεφθείτε το servicesaustralia.gov.au/pbs-safety-net-thresholds (<https://www.servicesaustralia.gov.au/pbs-safety-net-threshold>s).

*Πόσο κοντά στο όριο βρίσκομαι για το Δίχτυ Ασφαλείας PBS φέτος;*

*Πώς μπορώ να υποβάλω αίτηση κάρτας για το Δίχτυ Ασφαλείας PBS;*

*Έχω κάρτα εκπτώσεων και λαμβάνω ήδη φθηνότερα φάρμακα. Θα εξοικονομώ ακόμη χρήματα με μια συνταγή 60 ημερών;*

**4. Γενόσημα φάρμακα**

Τα γενόσημα φάρμακα είναι εξίσου αποτελεσματικά με τα επώνυμα, αλλά συχνά είναι πολύ φθηνότερα.

*Υπάρχει γενόσημο γι’ αυτό το φάρμακο;*

**Ξεπερνώντας τα εμπόδια συνομιλίας**

Δεν είστε σίγουροι πώς να ξεκινήσετε; Παρακάτω θα βρείτε μερικές ιδέες:

*Υπάρχουν τρόποι μείωσης του κόστους των φαρμάκων μου;*

*Έχω ακούσει για συνταγές 60 ημερών και θέλω να ξέρω αν είμαι δικαιούχος.*

*Μπορείτε να με βοηθήσετε να καταλάβω τι είναι το Δίχτυ Ασφαλείας PBS και πώς λειτουργεί για εμένα;*

**Επόμενα Βήματα**

1. **Κλείστε ραντεβού με τον γιατρό σας.** Επανεξετάστε τα φάρμακά σας και συζητήστε για τις συνταγές 60 ημερών.
2. **Ελέγξτε αν πληροίτε τις προϋποθέσεις.** Επισκεφθείτε το health.gov.au/cheapermedicines (https://www.health.gov.au/cheaper-medicines για να μάθετε περισσότερα.
3. **Μιλήστε στον φαρμακοποιό σας.** Μπορεί να σας βοηθήσει πολύ με τη διαχείριση των φαρμάκων σας. Μπορεί επίσης να σας βοηθήσει να καταλάβετε τα ποσά που ξοδεύετε και το Δίχτυ Ασφαλείας PBS.

*Νομίζετε ότι μια συνταγή 60 ημερών θα ήταν κατάλληλη για εμένα;*

**Πρόσβαση σε πολύγλωσσους πόρους**

Γνωρίζατε ότι διατίθενται πόροι σχετικά με το PBS και τις συνταγές 60 ημερών σε πολλές γλώσσες; Ο γιατρός ή ο φαρμακοποιός σας μπορεί να σας παράσχει αυτά τα φυλλάδια για να σας βοηθήσει να κατανοήσετε καλύτερα τις επιλογές σας.

Για περισσότερες πληροφορίες, επισκεφθείτε το health.gov.au/cheapermedicines/translated (<https://www.health.gov.au/cheaper-medicines/translated-resources>).

*Πού μπορώ να βρω μεταφρασμένες πληροφορίες σχετικά με το PBS και τις συνταγές 60 ημερών;*

*Τι είδους μεταφρασμένοι πόροι διατίθενται;*

**Για περισσότερες πληροφορίες, επισκεφθείτε το:** health.gov.au/cheapermedicines (https://www.health.gov.au/cheaper-medicines)

**Για πληροφορίες στα Ελληνικά, επισκεφθείτε το:** health.gov.au/cheapermedicines/translated (https://www.health.gov.au/cheaper-medicines/translated-resources)